Ungur leist þú austursveita yfirbragð og fjallahring fæddur þar sem Feðgar heita fast við Eldhrauns mikla lyng . Eystra fagurt var á vorin en vötnin þarna ströng og breið oftast bentu ævisporin ungu fólki á vesturleið . Einnig hann í vesturvegu vildi beina sinni ferð óx í verki ýmislegu – enda kempa traust að gerð . Víst er hægt að vera í borgum og vinna sér til fremdar þar ganga í takt á glaumsins torgum – gleyma því sem áður var . Guðgeir þráði ´ að byrja að búa því bjuggu fyrrum áar hans að gripum þar og grösum hlúa – gegna boði skaparans . Bróðurpart úr Bitru keypti þar búið höfðu kunnir menn . Á muni og hús þar mark sitt greipti þó misjafnt blási vindar enn . Þó ökutækja flaumi fljótum flestir vilji sneiða hjá Guðgeir stóð á styrkum fótum við strauminn áratugi þrjá . Aldnir rýma alltaf bekki – ungir stundum breyta til því stundum tekst og stundum ekki að standast lífsins harða byl . Síðar þegar seld er jörðin sakna grannar víðst hvar . Allir líta opin opin skörðin – aðrir verða að koma þar . Í Kópavogi grösin gróa gaman þarna löngum er . – En ef þú birtist austur í Flóa áttu víst menn fagni þér . Guðgeir Sumarliðason í Bitru tók mikinn þátt í sönglífinu í Flóa og á Selfossi og söng á góðum stundum Betlikerlinguna eða Sverri konung með píanóundirleik . Á fullorðinsárum stundaði hann söngnám hjá Ingveldi Hjaltested í Tónlistarskóla Árnesinga . Hann flutti til Reykjavíkur þegar þau hjónin seldu Bitru um aldamótin 2000 og félagar hans í Söngkór Hraungerðisprestakalls buðu Guðgeiri á söngæfingu og sungu þar fyrir hann Brottfararkveðju með laginu Stenka Rasin . Sigurður skáld í Súluholti samdi textann af þessu tilefni .